Publication: Magyar Közlöny
Issue: MK-2000-67 (Year: 2000, Number: 67)
Era: 1990-2004
Section: A 2000. évi költségvetésről szóló 1999. évi CXXV. törvény 91. §-a (1) bekezdésének e) pontjában kapott felhatalmazás alapján a Kormány a következőket rendeli el:
Paragraph Index: 102

(3) E rendelet alapján a saját méltányolható — legalább a (7) bekezdés szerinti alsó határt elérő — lakásigénye kielégítése céljából a lakás építéséhez, vásárlásához, lakásszövetkezet tulajdonában lévő lakrész állandó használati jogának (a továbbiakban: állandó használati jog) megszerzéséhez, lakótelek vásárlásához, a nagykorú, valamint a 16. életévét betöltött állami vagy intézeti nevelt kiskorú magyar állampolgár akkor vehet igénybe támogatást, ha magának, házastársának, élettársának és kiskorú gyermekének, együttköltöző családtagjainak lakástulajdona, állandó használati joga vagy bérleti jogviszonya nincs. E rendelet alkalmazásában a lakástulajdonnal egy tekintet alá esik a gazdasági társaság tagja által a társaság részére vagyoni hozzájárulásként szolgáltatott, valamint az építési és használatbavételi (fennmaradási) engedélyben meghatározott céltól, illetőleg a rendeltetésétől tartósan eltérő célra használható lakás. Erről a tényről a támogatást igénylő nyilatkozni köteles. Külföldi állampolgár vagy hontalan esetében a támogatás igénybevételét a Pénzügyminisztérium engedélyezheti.

Source: https://magyarkozlony.hu/hivatalos-lapok/65b1abcc182d4222d828a10c9c98d6af7c491066/dokumentumok/949266f8a79003d96040a8440884401f64be8cd9/letoltes